പട്ടേരി ക്രോസ് റോഡ് നവീകരണം തുടങ്ങി കോഴിക്കോട്: പട്ടേരി കുതിരവട്ടം ക്രോസ് റോഡ് നവീകരണ പ്രവൃത്തി ഉദ്ഘാടനം മന്ത്രി അഹമ്മദ് ദേവര്കോവില് നിര്വഹിച്ചു.മെഡിക്കല് കോളേജ് മീഞ്ചന്ത ബൈപാസുമായി ബന്ധിപ്പിക്കുന്ന പ്രധാന റോഡാണ് വീതി കൂട്ടി നവീകരിക്കുന്നത്. വീതി കൂട്ടുന്നതോടു കൂടി ഏറെക്കാലത്തെ ഗതാഗതകുരുക്കിന് പരിഹാരമാകും. പ്രദേശവാസികളായ 13 പേര് സൗജന്യമായി വിട്ടു നല്കിയ സ്ഥലമാണ് ഇതിനായി ഉപയോഗിക്കുന്നത്. ഡെപ്യൂട്ടി മേയര് സി.പി മുസാഫര് അഹമ്മദ് അദ്ധ്യക്ഷത വഹിച്ചു. കോര്പ്പറേഷന് ആരോഗ്യ സ്ഥിരം സമിതി അദ്ധ്യക്ഷന് ഡോ. ജയശ്രീ, കൗണ്സിലര്മാരായ അനില്കുമാര്, സുജേഷ്, വാര്ഡ് കണ്വീനര് ജയരാജന്, റോഡ് കമ്മിറ്റി സെക്രട്ടറി വേണുഗോപാല്, റസിഡന്റ്സ് അസോസിയേഷന് സെക്രട്ടറി രാജേന്ദ്രന് തുടങ്ങിയവര് പങ്കെടുത്തു.